Publication: Magyar Közlöny
Issue: MK-2001-139 (Year: 2001, Number: 139)
Era: 1990-2004
Section: XXIII. törvény (a továbbiakban: Ktv.) 80. §-a (1) bekezdésének a) pontjában kapott felhatalmazása alapján a köztisztviselők továbbképzéséről és a közigazgatási vezetőképzésről szóló 199/1998. (XII. 4.) Korm. rendeletet
Paragraph Index: 372

(5) A fővárosi és a megyei közigazgatási hivatalok éves terve a helyi önkormányzatok vonatkozásában is tartalmazza a (2)—(3) bekezdésben meghatározottakat. A közigazgatási hivatal a terv előkészítése során együttműködik a megyei államigazgatási szervekkel, figyelembe veszi a helyi továbbképzési igényeket, felhasználja a törvényességi ellenőrzések és az Állami Számvevőszék vizsgálatainak tapasztalatait. A főjegyző, jegyző, körjegyző a (2) bekezdésben foglalt adatokat és a továbbképzési igényeket köteles a közigazgatási hivatalnak az éves terv elkészítéséhez — felhívásra — 30 napon belül rendelkezésre bocsátani.”

Source: https://magyarkozlony.hu/hivatalos-lapok/abb1bb55cc49261f81c3bbed438ae2b8a0add1e6/dokumentumok/42d88b4443f0301f028c8dc65e3e6d4a9b08fd1a/letoltes